polyglot-tagger/wikipedia-language-snippets-filtered huggingface dataset:
உலகின் முதல் மூன்றாம் தலைமுறை பெண் மல்யுத்த வீரர் இவர் ஆவார். இவரின் தாயார் ஹார்ட் மல்யுத்த குடும்பத்தில் அங்கத்துவம் பெற்றுள்ளார். . இவர் தனது மாமாக்கள் ரோஸ் மற்றும் புரூஸ் ஹார்ட் ஆகியோரின் கீழ் ஹார்ட் குடும்ப டன்ஜியனில் பயிற்சி பெற்றார். 2000 மற்றும் 2001 ஆம் ஆண்டுகளில் இவர் மெட்ராட்ஸ் விளம்பரத்திற்காக பணியாற்றினார். 2003 ஆம் ஆண்டில் ஸ்டாம்பீட் மல்யுத்தத்தில் அறிமுகமானார். 2004 மற்றும் 2005 ஆம் ஆண்டுகளில், இவர் இங்கிலாந்து மற்றும் ஜப்பான் ஆகிய இரு நாடுகளிலும் வெளிநாட்டில் மல்யுத்தம் செய்தார். ஜூன் 2005 இல், இவர் ஸ்டாம்பீட் மகளிர் பசிபிக் வாகையாளர் பட்டம் பெற்றார். அக்டோபர் 2006 இல் சூப்பர் கர்ல்ஸ் வாகையாளர் பட்டம்வென்றார்.
நடாலி கேத்ரின் நீதார்ட்-வில்சன் ஒரு கனடிய-அமெரிக்க தொழில்முறை மல்யுத்த வீரர் மற்றும் கட்டுரையாளர் ஆவார், தற்போது உலக மற்போர் மகிழ்கலை நிறுவனத்துடன் நடால்யா என்ற மேடைப் பெயரில் ரா நிகழ்ச்சியில் பங்குபெற்றதன் மூலம் இவர் பரவலாக அறியப்படுகிறார்.சுமாக்டவுன் மகளிர் வாகையாளர் பட்டம் மற்றும் பெண்கள் வாகையாளர் பட்டத்தினை தலா ஒரு முறை இவர் பெற்றுள்ளார்.
ஆவி மற்றும் பில்லி சூனியம் போன்ற கருத்துக்கள் இல்லாத மாலத்தீவின் நாட்டுப்புறக் கதைகளில், "டான் இயாலா மற்றும் அலிபுல்கு" எனப்படும் கதை மிக முக்கியமானதாகும். இரண்டு காதலர்களைப் பற்றிய இந்த கதை இந்து சமயத்தை சார்ந்த ராமாயணத்தின் தழுவலாக உள்ளது. இரண்டிற்கும் வெளிப்படையான வேறுபாடுகள் இருந்தபோதிலும், பொதுவான தொடர்ச்சியான அமைப்பு இந்திய இதிகாசமான இராமாயணத்தில் உள்ள கதைப்பின்னல் போன்றே திருமணமான தம்பதியர், துன்மார்க்கன் மற்றும் சக்திவாய்ந்த மன்னன் அழகான கதாநாயகி கடத்தல் போன்ற நிகழ்வுகள் இக்கதையின் காட்சி அமைப்புகளாக உள்ளன. இதன் மூலமாக இவ்விரண்டிற்கும் இடையேயான தொடர்பு தெளிவாகத் தெரிகிறது. அனைத்து தென் மற்றும் தென்கிழக்கு ஆசிய நாடுகளிலும் சொல்லப்படுகின்ற உள்ளூர் இராமாயணத்தில் சிறுசிறு வேறுபாடுகள் மட்டுமே இருக்கின்ற நிலையில் தெற்காசிய கலாச்சாரத்தின் ஒரு பகுதியாக இருக்கும் மாலத்தீவில் காணப்படும் மாறுதல்கள் மிகவும் எதிர்பாராத்தாகும்.
மாலத்தீவில் இந்து மதம் என்பது மாலத்தீவுக்கூட்டத்தில் வாழ்கின்ற மக்கள் தங்கள் வாழ்க்கை நடைமுறையில் பின்பற்றும் இந்து மத பழக்கவழக்கங்களைப் பற்றி விவரிக்கிறது. இந்து மதம் பொதுவாக முந்தைய வச்ராயன பௌத்ததிற்கும் அதை தொடர்ந்த இசுலாமிய மாற்றத்திற்கும் இடையில் பொருந்துகிறது. கி.பி 8 அல்லது 9 ஆம் நூற்றாண்டில் இருந்து கிடைத்துள்ள தொல்பொருள் எச்சங்கள் சிவன், லட்சுமி மற்றும் அகத்திய முனிவர்
மாலத்தீவின் நாட்டுப்புறக் கதைகளில் வசிட்ட முனிவரைப் பற்றிய புராணக்கதைகள் இடம்பெற்றுள்ளன. இவரை அந்நாட்டு மக்கள் ஓர் வலிமை மிக்க மந்திராவாதியாக சித்தரித்து ஓடிடன் கலேச்சு என்ற பெயரால் அழைக்கிறார்கள். ஓடிடன் கலேச்சுவின் மனைவி டேகி யகே என்பராவார், ஒரு தீவிரமான மனநிலையுடன் அவரது கணவரைப் போலவே வலிமை மிக்க சூனியக்காரியாக இருந்தார் எனவும் கூறப்படுகிறது. யோகினி' என்ற சமசுகிருத வார்த்தையிலிருந்து டேகி என்ற இவர் பெயர் உருவாக்கப்பட்டதாக கருதப்படுகிறது.
மருத்துவர்கள், ஆசிரியர்கள், பொறியாளர்கள், கணக்காளர்கள், மேலாளர்கள் மற்றும் பிற நிபுணர்கள் இந்திய புலம்பெயர்ந்தோரில் இடம்பெற்றுள்ள முக்கியமானவர்களாவர். இவர்கள் மாலத்தீவின் மனித வளங்களை வளர்க்க பெரிதும் உதவியுள்ளனர். இந்த குழுவில் பயிற்சி பெற்ற மற்றும் பயிற்சி பெறாத தொழில்நுட்ப வல்லுநர்கள், கொத்தனார்கள், தையல்காரர்கள், குழாய் செப்பனிடுபவர்கள் மற்றும் தொழிலாளர்கள் போன்ற பணியாளர்களும் உள்ளனர்.
நேரடி மாற்றம் அல்லது இரட்டைச் சிதைவு முறை என்பது மற்றொரு செயற்கை தயாரிப்பு முறையாகும். இம்முறையில் செலிசைட்டும் சோடியம் கார்பனேட்டும் சேர்க்கப்பட்ட கலவை நீராவியால் சூடுபடுத்தப்பட்டு இசுட்ரோன்சியம் கார்பனேட்டு உருவாக்கப்படுகிறது. கணிசமான அளவுக்கு கரையாத திண்மங்கள் இதில் கலந்திருக்கும். எனவே இவ்விளைபொருளுடன் ஐதரோகுளோரிக் அமிலத்தைச் சேர்த்து இசுட்ரோன்சியம் குளோரைடு கரைசல் உருவாக்கப்படுகிறது. பின்னர் கருப்பு சாம்பல் செயல்முறையைப் போலவே கார்பன் டை ஆக்சைடு அல்லது சோடியம் கார்பனேட்டைச் சேர்த்து வினைபுரியச் செய்தால் இசுட்ரோன்சியம் கார்பனேட்டு மீண்டும் வீழ்படிவாகிறது.
இசுட்ரோன்சியம் கார்பனேட்டு வெண்மை நிறத்தில் நெடியற்றும் சுவையற்றும் தூளாகக் காணப்படுகிறது. ஒரு கார்பனேட்டு உப்பாக இதுவொரு வலிமையற்ற காரமாதலால் அமிலங்களுடன் வினைபுரிகிறது. நிலைப்புத்தன்மையும் பாதுகாப்பாக பணிபுரியவும் ஏற்றதொரு சேர்மமாகவும் கருதப்படுகிறது. நீரில் இசுட்ரோன்சியம் கார்பனேட்டு கரையாது. மிகச் சிறிதளவாக இலட்சத்தில் ஒரு பங்கு இது நீரில் கரையும். கார்பன் டை ஆக்சைடு கரைந்து தண்ணீர் நிறைவுற்ற நீர்மமாக மாற்றினால் கரைதிறன் சற்று அதிகரித்து ஆயிரத்தில் ஒரு பங்காக கரையும். நீர்த்த அமிலங்களில் இச்சேர்மம் கரைகிறது.
வானவேடிக்கை பட்டாசுகளில் நிறம் சேர்க்க விலை குறைவான ஒரு வேதிப்பொருளாக பயன்படுவது இதன் பொதுவான பயன்பாடு ஆகும். இசுட்ரோன்சியமும் அதன் உப்புகளும் தீச்சுடரில் அற்புதமான சிவப்பு நிறத்தை வெளியிடுகின்றன. மற்ற இசுட்ரோன்சியம் உப்புகளைப் போலன்றி, இசுட்ரோன்சியம் கார்பனேட் உப்பு பொதுவாக விரும்பப்படுகிறது, ஏனெனில் இது விலையும் குறைவு நீரையும் உறிஞ்சுவதில்லை. அமிலத்தை நடுநிலையாக்குவதற்கான இதன் திறனும் வானவேடிக்கைகளில் மிகவும் உதவியாக இருக்கும். சாலையோர சமிக்ஞைகளிலும் இதேபோன்ற மற்றொரு பயன்பாடு இசுட்ரோன்சியம் கார்பனேட்டுக்கு உள்ளது.
ஒரு கனிமமாக இயற்கையில் தோன்றுவதை தவிர்த்து இசுட்ரோன்சியம் கார்பனேட்டை செயற்கை முறையிலும் தயாரிக்க இயலும். இதற்காக இரண்டு தயாரிப்பு முறைகள் பின்பற்றப்படுகின்றன. இம்முறைகள் இரண்டிலும் இசுட்ரோன்சியம் சல்பேட்டு கனிமம் செலிசுட்டின் மூலப்பொருளாகப் பயன்படுகிறது. அதில் ஒன்றான கருப்புச் சாம்பல் செயல்முறையில் செலிசைட்டுடன் கற்கரி சேர்த்து கலவையை 110 முதல் 1300 பாகை செல்சியசு வெப்பநிலையில் வறுக்கவேண்டும்.இசுட்ரோன்சியம் சல்பைடு விளைபொருளாக உருவாகும்.
இசுட்ரோன்சியம் கார்பனேட்டு என்பது 3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியத்தின் கார்பனேட்டு உப்பு இசுட்ரோன்சியம் கார்பனேட்டு எனப்படுகிறது. வெண்மை அல்லது சாம்பல் நிறத்தில் இவ்வுப்பு தூளாகக் காணப்படுகிறது. இயற்கையில் இசுட்ரோன்சியம் கார்பனேட்டு இசுட்ரோசியனைட்டு என்ற கனிமமாகத் தோன்றுகிறது.
இசுட்ரோன்சியம் சல்பைடுடன் கார்பன் டை ஆக்சைடு அல்லது சோடியம் கார்பனேட்டைச் சேர்த்து வினைபுரியச் செய்தால் இசுட்ரோன்சியம் கார்பனேட்டு வீழ்படிவாகிறது
கட்டிட மதிப்புள்ள உயர்ந்த தேக்கு மரங்களைக் கொண்ட ஒரே வனப்பகுதி இதுவாகும். குடிசைகள் மற்றும் குக்கிராமங்களை நிர்மாணிக்க பூர்வீகவாசிகள் பயன்படுத்தும் தாவரங்கள் குறித்த இனவழி தகவல்களை ஆவணப்படுத்த ஒரு ஆய்வு மேற்கொள்ளப்பட்டுள்ளது. சரணாலயத்தில் பல்வேறு வகையான குடிசைகள் மற்றும் குக்கிராமங்களை நிர்மாணிக்க குறைந்தது 31 வெவ்வேறு தாவர இனங்கள் பயன்படுத்தப்படுகின்றன. இங்கு காணப்படும் தாவரங்களில் 108 வகையான உயர் மதிப்புள்ள மருத்துவ மூலிகைகளும், 17 ஆபத்தான தாவர இனங்களும் காணப்படுகின்றன.
சீதா மாதா வனவிலங்கு சரணாலயம் என்பது இந்தியாவின் ராஜஸ்தான் மாநிலத்தில் பிரதாப்கர் மற்றும் சித்தாகர் மாவட்டங்களில் அமைந்துள்ள ஒரு வனவிலங்கு சரணாலயமாகும். இப் பகுதி ராஜஸ்தான் அரசினால் பாதுகாக்கப்பட்ட வனப்பகுதியாக அறிவிக்கப்பட்டுள்ளது. அடர்ந்த காடான இப்பகுதி 422.95 சதுர கிலோமீட்டர் பரப்பளவைக் கொண்டது. இந்த சரணாலயம் மாவட்டத்தின் மொத்த நிலப்பரப்பில் 40% வீதத்தைக் கொண்டுள்ளது. சீதா மாதா வனவிலங்கு சரணாலயம் 1979 ஆம் ஆண்டில் நிறுவப்பட்டது.
பிரதாப்கர் ராஜஸ்தான், குஜராத் மற்றும் மத்திய பிரதேசத்தின் முக்கிய நகரங்களுடன் சாலை வழியாக நன்கு இணைக்கப்பட்டுள்ளது. தினசரி பேருந்து சேவைகள் சித்தோர்கர் , பன்ஸ்வாரா , உதய்பூர் , துங்கர்பூர் , ராஜ்சமண்ட் , ஜோத்பூர் , ராஜஸ்தானில் ஜெய்ப்பூர் ;எம்.பி., மற்றும் டெல்லியில் ரத்லம் , மாண்ட்சவ்ர் ஆகிய நகரங்களுக்கு உண்டு.
அடர்த்தியான மரத்தாலான சீதா மாதா வனவிலங்கு சரணாலயம் ஆரவல்லி மலைத்தொடர்கள் மற்றும் மால்வாபீடபூமியில் பரவியுள்ளது. ஜகாம், கர்மோய், சீதாமாதா, புதோ மற்றும் டாங்கியா ஆகிய ஆறுகள் காட்டின் வழியாக பாய்கின்றன. ஜகாம் ஆறு மிகப்பெரியது. இது பிரதாப்கரிலிருந்து 45 கி.மீ தொலைவிலும், பிரதேச தலைமையகத்திலிருந்து 108 கி.மீ தொலைவிலும் அமைந்துள்ளது.
பிரதாப்கர் நகரம் ஒரு ரயில் பாதையுடன் இணைக்கப்படவில்லை. அருகிலுள்ள ரயில் நிலையங்கள் மாண்ட்சவ்ர் மற்றும் சித்தோர்கர் ஆகும். அருகிலுள்ள விமான நிலையம் உதய்பூரில் உள்ள தபோக் விமான நிலையம் ஆகும். இது 145 கிலோ மீற்றர் தொலைவில் அமைந்துள்ளது.
ஒன் பீஸ் அதன் கதைசொல்லல், கலை, தன்மை மற்றும் நகைச்சுவை ஆகியவற்றிற்கு பாராட்டுக்களைப் பெற்றுள்ளது. மங்காவின் பல தொகுதிகள் சப்பானில் எந்தவொரு புத்தகத்தின் மிக உயர்ந்த ஆரம்ப அச்சு ஓட்டம் உட்பட வெளியீட்டு பதிவுகளை உடைத்துள்ளன. ஐய்சிரோ ஓதாவின் "ஒன் பீஸ்" மங்காவின் அதிகாரப்பூர்வ வலைத்தளம் மங்கா கின்னஸ் உலக சாதனையை "ஒரே எழுத்தாளரால் ஒரே காமிக் புத்தகத் தொடருக்காக வெளியிடப்பட்ட அதிக பிரதிகள்" என்று அறிவித்துள்ளது. மங்கா உலகளவில் 454 மில்லியன் பிரதிகள் விற்றுள்ளது, இது வரலாற்றில் அதிகம் விற்பனையாகும் மங்கா தொடராக திகழ்கிறது. இது 2018 ஆம் ஆண்டில் தொடர்ச்சியாக பதினொன்றாவது ஆண்டாக அதிகம் விற்பனையாகும் மங்காவாக மாறியது. ஒன் பீஸ் என்பது எல்லா காலத்திலும் அதிக வருமானம் ஈட்டிய ஊடக உரிமைகளில் ஒன்றாகும், இது மங்கா, அனிம், திரைப்படங்கள், விளையாட்டுகள் மற்றும் வணிகப் பொருட்களிலிருந்து மொத்த உரிம வருவாயில் $21 பில்லியன் அதிகமான வருமானத்தை ஈட்டியுள்ளது.
ஒன் பீஸ் என்பது ஜப்பானிய மங்கா தொடராகும், இது ஐச்சிரோ ஓடவால் எழுதப்பட்டுள்ளது. 1997 ஜூலை 22 ஆம் ஆண்டு முதல் ஷெயிஷாவின் வீக்லி ஷோனென் ஜம்ப் என்ற பத்திரிக்கையில் தொடராக வருகிறது. மேலும் இது 94 டாங்கோபான் தொகுதிகளை கொண்டுள்ளது. இந்த கதை மங்கி டி. லுஃப்ஃபி என்ற சிறுவனின் சாகசங்களைப் பின்தொடர்கிறது, அவன் தற்செயலாக ஒரு டெவில் பழத்தை சாப்பிட்ட பிறகு அவனது உடல் ரப்பரின் பண்புகளைப் பெறுகிறது. ஸ்ட்ரா ஹட் கடற்கொள்ளையர்கள் என்று பெயரிடப்பட்ட தனது கொள்ளையர் குழுவினருடன், லுஃப்ஃபி கிராண்ட் லைனை ஆராய்ந்து, கொள்ளையன் அடுத்த மன்னராகும் பொருட்டு "ஒன் பீஸ்" என்று அழைக்கப்படும் உலகின் இறுதி புதையலைத் தேடுகிறான்.
ஒன் பீஸ் மங்கா 2000 முதல் 2002 வரை தொடர்ச்சியாக மூன்று முறை தேசுகா ஒசாமு கலாச்சார பரிசுக்கு இறுதிப் போட்டியாளராக முதல் இரண்டு ஆண்டுகளில் அதிக எண்ணிக்கையிலான ரசிகர் பரிந்துரைகளுடன் இருந்தது. . அதன் 44 வது தொகுதியின் ஜெர்மன் மொழிபெயர்ப்பு சர்வதேச மங்கா பிரிவில் சோண்டர்மேன் பார்வையாளர் விருதை வென்றது.
ஒன் பீஸ் மங்காவை அடிப்படையாகக் கொண்ட அனிமே தொலைக்காட்சித் தொடர் டோய் அனிமேஷனால் தயாரிக்கப்பட்ட, ஒன் பீஸ் ஜப்பானில் 1999 அக்டோபரில் ஃபுஜி டிவியில் திரையிடப்பட்டது, 1000 எபிசோட்களுக்கு மேல் ஒளிபரப்பப்பட்டது, மேலும் உலகம் முழுவதும் பல்வேறு நாடுகளுக்கு ஏற்றுமதி செய்யப்பட்டது.
தி ஒன் பீஸ் மங்கா ஒரு ஆங்கில மொழி வெளியீட்டிற்கு உரிமம் பெற்றது, விஸ் மீடியா, மங்கா ஆன்டாலஜி ஷோனென் ஜம்பில் நவம்பர் 2002 இல் பத்திரிகை தொடங்கப்பட்டதிலிருந்து, மற்றும் ஜூன் 30, 2003 முதல் கட்டுப்படுத்தப்பட்ட தொகுதிகளில் வெளியிட்டது .
2008 ஆம் ஆண்டு ஓரிகான் நடத்திய கருத்துக் கணிப்பில், ஜப்பானிய இளைஞர்கள் இதை மிகவும் சுவாரஸ்யமான மங்கா என்று வாக்களித்தனர்.
2017 ல் ஏமனுக்குள் மனிதாபிமான உதவிகளை அனுமதிக்குமாறு அமெரிக்க அதிபர் டிரம்ப் சவுதி அரேபியாவிடம் கேட்டாலும், யுத்தத்தில் அரபு கூட்டணியின் தலையீட்டையும், மார்ச் 2015 முதல் ஏமன் மீதான முற்றுகையையும் அமெரிக்கா ஆதரித்துள்ளது. 2015 ஆம் ஆண்டின் நடுப்பகுதியில், வாஷிங்டன் சவூதி அரேபியாவிற்கு அதன் தளவாட மற்றும் உளவுத்துறை ஆதரவை அளித்தது, சவூதி இராணுவத்துடன் கூட்டு ஒருங்கிணைப்பு திட்டமிடல் கலத்தை உருவாக்கி, போரை நிர்வகிக்க உதவுகியது. ஈரானிய வட்டாரங்களின்படி, அமெரிக்கா சவுதி விமானங்களில் எரிபொருள் நிரப்பியது, உளவுத்துறையை குறிவைத்து சவுதி இராணுவத்தை அனுப்பியது மற்றும் பல்லாயிரக்கணக்கான டாலர் மதிப்புள்ள குண்டுகளை மீண்டும் வழங்கியது. சவூதி அரேபியாவிற்கும் சவுதி தலைமையிலான கூட்டணிக்கும் ஆயுதங்களை வழங்குவதை நிறுத்துமாறு அமெரிக்கா மற்றும் இங்கிலாந்துக்கு அம்னஸ்டி இன்டர்நேஷனல் வலியுறுத்தியது. ஏமன் மீதான போரிலும் முற்றுகையிலும் சவூதி அரேபியாவின் மறைமுக பங்காளியாக அமெரிக்கா இருந்த்தாக கருதப்படுகிறது.
ஏமனின் முற்றுகை என்பது ஏமனின் கடல், நிலம் மற்றும் வான் முற்றுகையை குறிக்கிறது. இது 2015 ல் ஏமன் கடலில் சவூதி அரேபிய போர்க்கப்பல்களை நிலைநிறுத்துவதன் மூலம் தொடங்கியது. அக்டோபர் 2016 இல் அமெரிக்கா முற்றுகையுடன் இணைந்தது. நவம்பர் 2017 ஏமனில் உள்ள குதிஸிலிருந்து ரியாத்தை நோக்கி ஏவுகணையை ஏவியதைத் தொடர்ந்து முற்றுகை மேலும் கட்டுப்படுத்தப்பட்டது. யேமனின் முற்றுகை பரவலான பட்டினியால் விளைந்துள்ளது, ஐக்கிய நாடுகள் சபை பல தசாப்தங்களாக மிகக் கொடிய பஞ்சமாக மாறும் சாத்தியம் குறித்து கவலைகளை எழுப்பியுள்ளது. ஏமனில் காலரா நோயால் பாதிக்கப்பட்ட நபர்களின் எண்ணிக்கை சுமார் 500,000 மக்களை எட்டியதாக உலக சுகாதார அமைப்பு அறிவித்தது.
5 நவம்பர் 2017 க்குப் பிறகு, ஏமனில் பஞ்சம் தீவிரமைடைந்தது, ஏனெனில் சவுதிகள், அமெரிக்காவின் உதவியுடன், தங்கள் கடல், காற்று மற்றும் நில முற்றுகையை இறுக்கினர். கௌவுதிகளின் கட்டுப்பாட்டில் உள்ள அல் குதாய்தா துறைமுகத்தின் கட்டுப்பாட்டு அலுவலரின் கூற்றுப்படி, ஆகஸ்ட் 2015 இல் சவுதி தலைமையிலான வான்வழித் தாக்குதல் துறைமுகத்தின் தொழில்துறை மாரம் தூக்கிகளைகளை நாசப்படுத்தியதால் மருந்து மற்றும் உணவு அல்-குதாதாய்தாவுக்கு எடுத்துச் செல்ல முடியவில்லை.
ஒரு குறிப்பிட்ட எண்ணிக்கையிலான உதவி கப்பல்கள் இறக்கப்பட்டது, மேலும் சார்ந்திருக்கும் வணிகக் கப்பல்கள் பெரும்பகுதி தடுக்கப்பட்டு, ஏமன் மக்களுக்கு அவசரகால நிலையை உருவாக்கியது. வேண்டுகோள்களுக்கு மத்தியிலும், சவூதி அரேபியா மனிதாபிமான நிவாரணத்தில் முதலீடு செய்வதாக உறுதியளித்த 274 மில்லியன் டாலர்களில் எதையும் செலுத்த தவறிவிட்டது.
ஏமன் முற்றுகையை எளிதாக்க பிரிட்டன் சவுதி அரேபியாவிற்கு அழைப்பு விடுத்திருந்தாலும், அவசர தேவைகளை பூர்த்தி செய்ய இங்கிலாந்து அரசாங்கம் 4 மில்லியன் பவுண்டுகள் ஒதுக்கியது, மோதலின் தொடக்கத்திலிருந்து சவுதி தலைமையிலான கூட்டணிக்கு இங்கிலாந்து அரசாங்கம் அதிகாரப்பூர்வமாக ஆதரவளித்துள்ளது.
சவுதி அரேபியா "ஆபரேஷன் தீர்க்கமான புயல்" என்ற பெயரில் ஒரு குண்டுவீச்சை தொடங்கியது. பின்னர் கடற்படையால் முற்றுகையிடப்பட்டது, அதேபோல் ஏமனில் தரைப்படைகளையும் நிறுத்தியது. இதன் விளைவாக, பல அப்பாவி பெண்கள் மற்றும் குழந்தைகள் கொல்லப்பட்டனர், அதே போல் கௌதி போராளிகளும் கொல்லப்பட்டுள்ளனர்.
அதிபர் அப்த்ரபு மன்சூர் காதியின் அரசாங்கத்திற்கு ஆதரவாக ஏமன் உள்நாட்டுப் போரின் விளைவுகளை பாதிக்கும் பொருட்டு, மத்திய கிழக்கு மற்றும் ஆபிரிக்காவிலிருந்து ஒன்பது நாடுகளின் கூட்டணியை வழிநடத்தும் சவுதி அரேபியாவால் 2015 மார்ச் மாதம் ஒரு இராணுவத் தலையீடு தொடங்கப்பட்டது.
முற்றுகையின் விளைவாக, உணவு, நீர் மற்றும் மருத்துவ பொருட்கள் போன்ற தேவையான பொருட்களின் பற்றாக்குறை ஏற்பட்டது, குடிநீர் இல்லாததால் குழந்தைகளுக்கு நோய் ஏற்படும் அபாயமும் ஏற்பட்டது.
இலுவாங் பிரபாங் மாகாணம் என்பது லாவோஸில் உள்ள ஒரு மாகாணம். இது நாட்டின் வடக்கே அமைந்துள்ளது. அதே பெயரின் தலைநகரான இலுவாங் பிரபாங் 13 முதல் 16 ஆம் நூற்றாண்டுகளில் இலேன் சாங் இராச்சியத்தின் தலைநகராக இருந்தது. இது 1995 முதல் யுனெஸ்கோவால்தனித்துவமான கட்டடக்கலை, மத மற்றும் கலாச்சார பாரம்பரியங்களுக்கான உலக பாரம்பரிய தளமாக பட்டியலிடப்பட்டுள்ளது, இது 19 மற்றும் 20 ஆம் நூற்றாண்டுகளில் பிரெஞ்சு காலனித்துவ தாக்கங்கள் உட்பட பல நூற்றாண்டுகளில் கிராமப்புற மற்றும் நகர்ப்புற வளர்ச்சிகளின் கலவையாகும். இந்த மாகாணத்தில் 12 மாவட்டங்கள் உள்ளன. அரண்மனை, தலைநகரில் உள்ள தேசிய அருங்காட்சியகம் ஆகியவை முக்கியமான தளங்கள் ஆகும். மாகாணத்தில் குறிப்பிடத்தக்க கோயில்களும் உள்ளன. லாவோ புத்தாண்டு ஏப்ரல் மாதத்தில் தி பன் பை மாய் என்ற பெயரில் கொண்டாடப்படுகிறது.
மாகாண தலைநகரம் மற்றும் இராச்சியத்தின் பழைய பகுதி, லுவாங் பிரபாங் நகரம், பாங்காக் ஏர்வேஸ், லாவோ ஏர்லைன்ஸ் அல்லது வியட்நாம் ஏர்லைன்ஸ் வழியாக லுவாங் பிரபாங் சர்வதேச விமான நிலையம் சேவை செய்கிறது. தலைநகர் ஒரு குறுகிய தீபகற்பத்தில் அமைந்துள்ளது. இது உள்ளூர் லாவோ பௌத்தர்களுக்கும், மேலும் அடிக்கடி வரும் சுற்றுலாப் பயணிகளுக்கும் ஆன்மீகத் தளமாகும். தீபகற்பத்தின் மையத்தில் ஒரு மலை,ஒன்று உள்ளது. இது உயரம் கொண்டது; ஒரு செங்குத்தான படிக்கட்டு கொண்ட ஒரு சன்னதி ஒன்று அமைந்துள்ளது.
இலுவாங் பிரபாங்கின் தலைநகரம் மாகாணத்தின் மிகவும் குறிப்பிடத்தக்க அடையாளமாகும், இது 1995 இல் உலக பாரம்பரிய தளமாக மாறியது. ஒரு புராணத்தின் படி, புத்தர் இந்த இடத்தை பார்வையிட்டதாகவும், இது ஒரு வளமான மற்றும் வளமான நகரமாக மாறும் என்று கணித்தார் என்றும் நம்பப்படுகிறது. அடுத்த நூற்றாண்டுகளில் தான் இது லான் சாங் இராச்சியத்தின் தலைநகராகவும்,பௌத்த மதத்தின் மையமாகவும் மாறியது. கோயில்களுக்கும் மடங்களுக்கும் இடையில் அரச நிர்வாக வளாகங்களுடன் நகரம் வளர்ந்தது.
லாவோஸ் மாகாணங்களில் ஒன்றான லுவாங் பிரபாங் மாகாணம் 16,875 சதுர கிலோமீட்டர் பரப்பளவைக் கொண்டுள்ளது. இந்த மாகாணம் வடக்கே போங்சாலி மாகாணம், வடகிழக்கில் வியட்நாம், கிழக்கே கவுபான் மாகாணம், தென்கிழக்கில் சியாங்கௌவாங் மாகாணம், தெற்கே வியஞ்சான் மாகாணம், தென்மேற்கில் சைக்னபௌலி மாகாணம் மற்றும் மேற்கில் ஓடோம்க்சே மாகாணம் ஆகிய எல்லைகளைக் கொண்டுள்ளது.
ஓக்பாப்டோக் என்ற நெசவு மையம் மற்றும் துணிகளின் கண்காட்சி இலுவாங் பிரபாங்கில் அமைந்துள்ளது. இது துணி மற்றும் கைவினைப்பொருட்களை வடிவமைத்து உற்பத்தி செய்கிறது. இது லாவோ மகளிர் சங்கம் மற்றும் கைவினைஞர்களின் பிற கிராமப்புற சமூகங்களின் பங்காளியாக நிறுவப்பட்டது. ஓக்பாப்டோக் கிட்டத்தட்ட 200 பேருக்கு வேலை வழங்குகிறது.
புரா தமன் சரஸ்வதி உபுத்தின் இளவரசரான முதலாம் கோகோர்டா இளவரசர் கெடே அகுங் சுகாவதியின் ஆணையிட்டதைத் தொடர்ந்து அமைக்கப்பட்ட ஒரு குழுவின் செயன்மை காரணமாக குஸ்டி நியோமன் லெம்பாட் என்பவரால் வடிவமைக்கப்பட்டதாகும். குஸ்டி நியோமன் லெம்பாட்ஒரு பிரபலமான பாலினிய சிற்பக் கலைஞர் ஆவார். மேலும் அவர் உண்டகி எனப்படுகின்ற சடங்குகளோடு தொடர்புடைய பாலினிய கட்டிடக் கலைஞர் ஆவார். சடங்குகளோடு தொடர்புடையவற்றிற்கு உதாரணமாக தகன கோபுரங்கள் மற்றும் மர சர்கோபாகி ஆகியவற்றைக் கூறலாம்.அவர் பிளாபாது மன்னனிடம் ஏற்பட்ட கருத்து வேற்றுமை காரணமாக அவருடைய கோபத்துக்கு ஆளாகி அரச நீதிமன்றத்தில் இருந்து வெளியேறிய பின்னர் உபுத் வந்தடைந்தார். அங்கு சுகவதி அரச குடும்பத்தினரால் பணியமர்த்தப்பட்டார். உபுத் மற்றும் அண்டை கிராமங்களில் பல அரண்மனைகளையும் கோயில்களையும் அவர் கட்டினார்.
புரா தமன் சரஸ்வதி உபுத் பகுதியின் பமிகவும் பிரபலமான இடங்களில் ஒன்றாகும். புரா எனப்படுகின்ற கோயிலின் மிகவும் குறிப்பிடத்தக்க அம்சம் அதன் தாமரை குளம் மற்றும் நீர் தோட்டம் ஆகும். இது உண்மையான கோயிலின் வெளிப்புற பகுதியை குறிக்கிறது. ப்ளூமேரியா மரங்கள் குளத்தின் விளிம்புகளை அலங்கரிக்கின்றன. அதே நேரத்தில் நேராக பாலம் போன்ற அணுகல் இந்து புராண நபர்களின் பராஸ் சிற்பங்களால் அலங்கரிக்கப்பட்டுள்ளது. இந்த சிலைகள் பல லெம்பாட்டின் படைப்புகள் ஆகும். உள் கருவறைக்குச் செல்வதற்கு மூன்று சிவப்பு செங்கல் கோரி அகுங் வாயில்கள் உள்ளன. இந்த வாயில்களில் மிகப்பெரியது மத்திய கோரி அகுங் ஆகும். அது இரண்டு உயரமான ப்ளூமேரியா மரங்களால் சூழப்பட்டுள்ளது.
புரா தமன் சரஸ்வதி என்பது உபுத் தண்ணீர் அரண்மனை என்றழைக்கப்படுகின்ற பாலினிய இந்துக் கோயிலாகும். இந்தக் கோயில் இந்தோனேஷியாவில்பாலியில் உபுத் என்னும் இடத்தில் அமைந்துள்ள சரஸ்வதி தெய்வத்திற்கு அர்ப்பணிக்கப்பட்டுள்ள கோயிலாகும். புரா தமன் சரஸ்வதி அதன் தாமரை குளத்திற்காகச் சிறப்பினைப் பெறுகிறது.
உள் முற்றத்தில் நேரான பாதை ஒரு அசாதாரண அலிங்-அலிங் மூலம் தடுக்கப்படுகிறது, இது ஒரு சுவர் ஆகும். இது பாலியின் கட்டிடக்கலையில் தீய சக்திகளை திசை திருப்புவதற்காகப் பயன்படுகிறது. இந்த சுவர் உண்மையில் 3 மீ உயரம் உள்ள அரக்கர் சிலையின் பின்புறம் ஆகும். அந்த அரக்கர் ஜேரோ கேடே மேகாலிங் ஆவார்.
புரா தமன் சரஸ்வதியின் கட்டுமானப் பணி 1951 ஆம் ஆண்டில் தொடங்கி 1952 ஆம் ஆண்டில் நிறைவு பெற்றது. இக்கோயிலானது புராணம் கற்றல், இலக்கியம் மற்றும் கலை ஆகியவற்றிற்குரிய இந்து தெய்வமான சரஸ்வதிக்கு அர்ப்பணிக்கப்பட்டுள்ளது.
அருங்காட்சியகம் அமைந்துள்ள கட்டட அரங்கானது டிபோனெகோராவின் வாரிசுகள் மூலாக யோக்யாகர்த்தா அரசாங்கத்திடம் ஒப்படைக்கப்பட்டது ஆகும். அந்த வாரிசு ராடென் அயு காஞ்சங்டெங் டிபோனெகோரா ஆவார். நியி ஹட்ஜார் தேவந்தரா மற்றும் காஞ்சங் ராடென் தும்மெங்கங் யூர்ஜோடிங்கிராட் ஆகியோருடன் ஒரு இட மாற்ற ஒப்பந்தம் கையொப்பம் ஆன பின்பாக இது ஒரு செயல்பாடு நினைவுச் சின்னமாக இயங்க ஆரம்பித்தது.1968 ஆம் ஆண்டின் நடுப்பகுதியில் இருந்து 1969 ஆகஸ்ட் 19 ஆம் நாள் வரை, வளாகத்தின் மையத்தில் அமைந்துள்ள பெண்டோபோ எனப்படுகின்ற ஜாவானிய கட்டடப்பாணியில் அமைந்திருந்த கட்டடத்தை அடுத்து அமைந்திருந்த பிரிங்கிஜிட்டன் கட்டிடத்தில் ஒரு நினைவுச்சின்னம் கட்டி முடிக்கப்பட்டது. இந்தக் கட்டடத்திற்கான ஒரு திட்டத்தை இராணுவ மாவட்ட தளபதியாக இருந்த மேஜர் ஜெனரல் சுரோனோ ஆரம்பித்து வைத்தார். பின்னர் இந்தக் கட்டடத்தை ஜனாதிபதி சுஹார்டோ திறந்து வைத்தார். இந்த இடத்திற்கு பின்னர் சசனா விராட்டாமா என்று பெயரிடப்பட்டது. சசனா விராட்டமா என்ற அந்த ஜாவானிய சொல்லுக்கு "படையினருக்கான இடம்" என்பது பொருளாகும்.
இங்கு காட்சிப்படுத்தப்பட்டுள்ள பல பொருள்களில் டிபோனெகோராவின் பொருள்கள் உட்பட அனைத்தும் அமையும். அவற்றில் டிபோனெகோராவின் இடிக்கப்பட்ட வீட்டின் பகுதிகள், பாடசான் எனப்படுகின்ற ஒரு வகையான முஸ்லீம் சடங்கினை நடத்துவதற்கான ஒரு இடம், மற்றும் கொம்போரான் எனப்படுகின்ற டிபோனெகோராவின் குதிரைக்கு நீர் மற்றும் உணவினை சேகரித்து வைக்கின்ற கல்லால் அமைந்த ஒரு கொள்கலன் போன்றவை அமைந்துள்ளன. மேலும், டிபோனெகோரா மாகெலாங்கில் வைத்திருந்த (ஒரு குர்ஆன், கிண்ணம் மற்றும் பானை, ஒரு அங்கி, நான்கு மேசைகள் மற்றும் ஒரு நாற்காலி உள்ளிட்டவை காட்சிக்கு வைக்கப்பட்டுள்ளன. ஜகார்த்தாவில் உள்ள இந்தோனேசியாவின் தேசிய அருங்காட்சியகத்தில் ஒரு குதிரை சேணம் மற்றும் ஒரு லான்ஸ் ஆகியவை காட்சிக்கு வைக்கப்பட்டுள்ளன. டிபோனெகோராவின் ஒரு கிரிஸ் கத்தி நெதர்லாந்தில் இன்னும் காட்சியில் வைக்கப்பட்டுள்ளது.
பாங்கெரான் டிபோனெகோரா நினைவுச்சின்னம் ஒரு 20 மீட்டர் நீண்ட மற்றும் 4 மீட்டர் உயர் சுவரில் அமைந்த ஒரு புடைப்புச் சிற்பம் ஆகும். ஒரு அமைதியான டெகல்ரேஜோ கிராமத்தைப் பற்றிய கதையாக இது அமைந்துள்ளது. டிபோனெகோராமற்றும் டச்சு காலனிக்கு இடையே நடைபெற்ற ஒரு போரைப் பற்றியதாக அது உள்ளது. அந்தப் போரானதுமகலாங் என்னும் இடத்தைக் கைப்பற்றும் வரை நடந்தகொண்டிருந்தது. இந்த நினைவுச்சின்னத்தின் இரு புறங்களிலும் சுய படம் மற்றும் ஓவியம் உள்ளன. அவை மேற்குப் பக்கத்தில் பங்கெரன் டிபோனெகோராவின் சுய உருவப்படம் என்ற நிலையிலும், கிழக்குப் பக்கத்தில், போரை நடத்த ஆயத்தம் ஆகின்ற நிலையில் தயாராக உள்ள தன் கருப்பு குதிரையில் சவாரி செய்யும் வகையில் அமைந்த பாங்கெரான் டிபோனெகோராவின் ஓவியம் என்ற நிலையிலும் அமைந்துள்ளன.
சசனா விராட்டமா என்பது இந்தோனேஷியாவில் யோக்யகர்த்தாவில் அமைந்துள்ள ஒரு அருங்காட்சியகம் ஆகும். இது மோனுமென் பாங்கெரான் அருங்காட்சியகம் என்றும் அழைக்கப்படுகிறது. டிபோனெகோராவின் நினைவுச்சின்னமாக இந்த அருங்காட்சியக வளாகம் அமைந்துள்ளது. இந்த வளாகத்தில் ஒரு அருங்காட்சியகம் மற்றும் ஒரு நினைவுச்சின்னம் ஆகியவை உள்ளன, இது 18 ஆம் நூற்றாண்டின் ஜாவானிய இளவரசர் மற்றும் ஒரு தேசிய வீராங்கனையாகவும் இருந்த இளவரசர் டிபோனெகோரோவின் போராட்டத்தை நினைவுகூறும் வகையில் அமைந்துள்ளது.
கொக்ரோமினோடோ தெருவில் அமைந்துள்ள கட்டிடத்தின்பாக முன் லெப்டினன்ட் ஜெனரல் ஓரிப் சோமோஹார்ட்ஜோ என்பவரின் சிலை அமைக்கப்பட்டுள்ளது அதன் கிழக்குப் பக்கத்தில் "ஆர்டே கண்ட்ரே ஆர்டே தேசோர்ட்ரே" என்று எழுதி வைக்கப்பட்டுள்ளது . மேற்குப் பக்கத்தில் ஜெனரல் சுதிர்மனின் சிலை அமைக்கப்பட்டுள்ளது. அங்கு இந்தோனேசிய மொழி்யில் கவனக்குறைவாக இருக்காதீர்கள் என்று பொருள்படும் வகையில் "ஜங்கன் லெங்கா" என்று எழுதி வைக்கப்பட்டுள்ளது. இந்தச் சிலைகள் இந்தோனேசிய மக்கள் தம்முடைய சுதந்திரத்திற்காக போராடிய இடத்தைக் குறிக்கிறது.
வாயிலைக் கடந்து உள்ளே சென்றபின், ஒரு மசூதியின் குவிமாடத்தை ஒத்த இரண்டு மீட்டர் உயரத்தைக் கொண்டு அமைந்துள்ள ஒரு சுவர் உள்ளது, அதன் மேல் பகுதியில் ஒரு டிராகனை எதிர்க்கும் ஒரு மாபெரும் உருவத்தின் படம் உள்ளது. அந்தப் படம் ஒரு செங்கலன் மீமெட்டைக் குறிக்கும். அது ஜாவானிய எழுத்துக்களில் புத்தோ மெக்ஸோ பாசுகி நிங் பாவோனோ, என்றவாறு அமைந்தது ஆகும். அது 1825 ஆம் ஆண்டின் ஜாவானிய ஆண்டைக் குறிக்கிறது. அந்த ஆண்டு டிபோனெகோரா போரின் தொடக்கத்தைக் குறிப்பதாகும்.
டிபோனெகோரா அருங்காட்சியகத்தின் சேகரிப்பாக 100க்கும் மேற்பட்ட பொருட்கள் உள்ளன, இதில் போர் ஆயுதங்கள், நாணயங்கள், விலைமதிப்பற்ற கல் மற்றும் வீட்டு தளவாடங்கள் வரையிலான டிபோனெகோரோ துணை ராணுவப் படையினர் பயன்படுத்தி வந்த பொருட்கள் உள்ளன.
இந்தக் கட்டடம் முதலில் 1824 ஆம் ஆண்டில் யோககர்த்தாவில் வசிக்கும் 18 வது டச்சு குடியிருப்பாளரான அந்தோனி ஹென்ட்ரிக்ஸ் ஸ்மிசெர்ட் என்பவருக்குச் சொந்தமான ஒரு தோட்டத்தில் கட்டப்பட்டது. முதல் கட்டிடம் ஏ. பேயன் என்ற கட்டிடக் கலைஞரால் வடிவமைக்கப்பட்டது ஆகும். அது வழக்கமான இண்டீய வெப்பமண்டல கட்டிடக்கலை வடிவமைப்பைக் கொண்டு அமைந்துள்ளது. இதன் கட்டுமானம் அப்போது நிகழ்ந்த ஜாவானிய இளவரசரான டச்சு காலனிய ஆதிக்கத்தை எதிர்த்து வந்த டிபோனெகோரோ தலைமையிலான கிளர்ச்சியின்போது நடைபெற்ற ஜாவா போரினால் தாமதம் ஆனது. இதன் கட்டுமானப் பணி 1832 ஆம் ஆண்டில் நிறைவு பெற்றது.
கட்டிடத்தின் முற்றத்தில் இரண்டு மீட்டர் உயரம் உள்ள "துவாரபாலா" எனப்படுகின்ற இரு பாதுகாவலர் சிலைகளும், 3.5 மீட்டர் உயரம் உள்ள "துகு தாகோபா" என்ற ஆண்டிசைட்டால் செய்யப்பட்ட நினைவுச்சின்னமும் உள்ளன. பரந்து அமைந்துள்ள அரண்மனை வளாகத்தில் மொத்தம் 26 கட்டிடங்கள் காணப்படுகின்றன. அந்தக் கட்டடங்களில் மிகவும் முக்கியமானது வருகின்ற விருந்தினர்களை உபசரிப்பதற்காகப் பயன்படுத்துகின்ற "கெடுங் இந்துக்" எனப்படுகின்ற முதன்மை பார்வையாளர் அரங்கம் ஆகும்.
இந்தோனேசிய நாட்டுச் சுதந்திரப் போராட்டத்தின் போது, தலைநகர் ஜகார்த்தா நேச நாட்டுப் படையால் ஆக்கிரமிக்கப்பட்டது. அதைத் தொடர்ந்து அரசாங்கம் 6 ஜனவரி 1946 ஆம் நாளன்று யோக்யகர்த்தாவுக்கு இடம் மாற்றம் செய்யப்பட்டது. இந்த அரண்மனை 1946 ஆம் ஆண்டு மற்றும் 1949 ஆம் ஆண்டுக்கு இடையில் ஜனாதிபதி சுகர்ணோ இல்லமாக மாற்றம் பெற்றது. 1949 டிசம்பர் 28 ஆம் நாளன்று அரசாங்கம் ஜகார்த்தாவுக்கு மாற்றப்படும் வரை இந்நிலையில் இருந்தது.
இந்தோனேசியாவின் இரண்டாவது ஜனாதிபதியாக சுகார்த்தோ பதவிக்கு வந்த பின், இந்தோனேசியாவின் சுதந்திரத்தை நினைவுகூரும் வகையில் ஒவ்வொரு ஆகஸ்ட் 17 ஆம் நாளன்று அரண்மனை பிற்பகல் அணிவகுப்பு நடத்தப்படுகின்ற இடமாக மாற்றம் பெற்றது. பின்னர் 1991 ஆம் ஆண்டில் சுதந்திரம் அறிவிக்கப்பட்ட முதல் அதன் மகிழ்ச்சியை வெளிப்படுத்துகின்ற வகையில் ஒவ்வொரு நொடியையும் கொண்டாட இந்த கட்டிடம் பயன்படுத்தப்படுகிறது.
கெதுங் அகுங் இந்தோனேசியாவில் அமைந்துள்ள ஆறு ஜனாதிபதி மாளிகைகளில் ஒன்றாகும். இது பெரிய கட்டடம் என்றும் அழைக்கப்படுகிறது. இந்த அரண்மனை யோக்யகர்த்தா நகரில் அமைந்துள்ளது. இந்த அரண்மனை வளாகம் சுமார் 4.4 ஹெக்டேர் பரப்பளவைக் கொண்டுள்ளது. இது விரேடெபர்க் கோட்டைக்கு முன்னால் அமைந்துள்ளது.
ஜூன் 10, 1867 ஆம் ஆண்டில் நிகழ்ந்த ஒரு பூகம்ப அதிர்வு முதல் அரண்மனையை கவிழ்த்து விட்டது. 1869 ஆம் ஆண்டில் அந்தக் கட்டிடம் மீண்டும் கட்டப்பட்டது. 1927 டிசம்பர் 19 ஆம் நாளன்று யோக்யகர்த்தாவின் நிலை குடியிருப்பாளரிடமிருந்து ஒரு மாகாணத்திற்குக் கைமாறியது. இதனால் கட்டிடம் ஆளுநர் அலுவலகமாக அமைய வேண்டும் என்ற நோக்கம் மாறியது.